LIETUVOS RESPUBLIKOS TEISINGUMO MINISTRAS

ĮSAKYMAS

DĖL KALĖJIMŲ DEPARTAMENTui PRIE LIETUVOS RESPUBLIKOS TEISINGUMO MINISTERIJOS pavaldžių įstaigų NUOSTATŲ PATVIRTINIMO

2014 m. kovo 6 d. Nr. 1R-65

Vilnius

Vadovaudamasis Tarnybos Kalėjimų departamente prie Lietuvos Respublikos teisingumo ministerijos statuto 7 straipsnio 2 dalimi:

1. Tvirtinu pridedamus Kalėjimų departamentui prie Lietuvos Respublikos teisingumo ministerijos pavaldžių įstaigų nuostatus:

1.1. Alytaus pataisos namų;

1.2. Kybartų pataisos namų;

1.3. Marijampolės pataisos namų;

1.4. Panevėžio pataisos namų;

1.5. Pravieniškių pataisos namų-atvirosios kolonijos;

1.6. Vilniaus pataisos namų;

1.7. Kauno nepilnamečių tardymo izoliatoriaus-pataisos namų;

1.8. Lukiškių tardymo izoliatoriaus-kalėjimo;

1.9. Šiaulių tardymo izoliatoriaus;

1.10. Kauno tardymo izoliatoriaus;

1.11. Laisvės atėmimo vietų ligoninės;

1.12. Kalėjimų departamento prie Lietuvos Respublikos teisingumo ministerijos Mokymo centro.

2. Pripažįstu netekusiais galios:

2.1. Lietuvos Respublikos teisingumo ministro 2003 m. birželio 4 d. įsakymą Nr. 168 „Dėl Kalėjimų departamentui prie Lietuvos Respublikos teisingumo ministerijos pavaldžių įstaigų nuostatų patvirtinimo“ su visais pakeitimais ir papildymais;

2.2. Lietuvos Respublikos teisingumo ministro 2004 m. kovo 16 d. įsakymą Nr. 1R-67 „Dėl Kauno tardymo izoliatoriaus nuostatų patvirtinimo“ su visais pakeitimais ir papildymais;

2.3. Lietuvos Respublikos teisingumo ministro 2004 m. lapkričio 15 d. įsakymą Nr. 1R-283 „Dėl Kybartų pataisos namų ir Pravieniškių 2-ųjų pataisos namų-atvirosios kolonijos nuostatų patvirtinimo“ su visais pakeitimais ir papildymais;

2.4. Lietuvos Respublikos teisingumo ministro 2010 m. spalio 25 d. įsakymo Nr. 1R-231 „Dėl Laisvės atėmimo vietų ligoninės ir Pravieniškių gydymo ir pataisos namų reorganizavimo ir Pravieniškių 1-ųjų pataisos namų, Pravieniškių 2-ųjų pataisos namų-atvirosios kolonijos ir Pravieniškių 3-iųjų pataisos namų reorganizavimo“ 2 punktą.

Teisingumo ministras	Juozas Bernatonis